  Анжелика Тихонова корреспондент Удмуртиысь спортсменка Ульяна Кайшева Россиысь биатлонистъёслэн огазеяськонзылэн 2020-2021 аръёсы ӵошатскон вакытлы йылпумъянъёсъя лыдметаз кыкетӥ инты басьтӥз. Со сярысь Россиысь биатлонистъёслэн огазеяськонзылэн пресс-службаез ивортӥз. Ульяна Кайшева 2020-2021 аръёсы ӵошатскыса 1 сюрс 227 очко люказ. Биатлонисткамы Свердловск улосвылысь Светлана Мироновалы гинэ келяз, кудӥз 1 сюрс 360 очко люказ Воргоронъёслэн рейтингазы 1 сюрс 315 балл люкаса Башкортостанысь Эдуард Латыпов вормиз. Кыкетӥ Москваысь Матвей Елисеев луиз, со 1 сюрс 306 очко люказ. Куинетӥ интыын Тюмень улосвыл понна ӵошатскись Александр Логинов, солэн 1 сюрс 284 очкоез. Со сяна, Россиысь биатлонистъёслэн огазеяськонзы Россилэн кубокез понна ӵошатсконъёсъя рейтинг но кылдытӥз. Отын 2020-2021 аръёсы ӵошатскон вакытлы йылпумъянъёсъя Удмуртиысь биатлонист Дмитрий Шамаев кыкетӥ инты басьтӥз, Александр Поварницын – витетӥ. Вормисе Ханты-Мансийск автоном округысь Дмитрий Иванов луиз. Тодэ вайытом, Ульяна Кайшева Россилэн чемпионатаз уйыса бызёнын куинетӥ луиз.  Тегъёс: Спорт Биатлон Удмуртия УльянаКайшева  